Document ID: /roh_data/filtered/fineweb-2-filterrobots_roh.jsonl.gz/31469

En ina intervista ha Macron ditg che ses pajais vegnia a decider davart in'attatga sin la Siria cura che tuttas infurmaziuns sajan cumprovadas. El ha segirà che la Frantscha n'acceptia segir betg in'escalaziun u x-insatge che donnegiassia la stabilitad en la regiun.
Macron aveva gia pliras giadas smanatschà cun culps militars en la Siria sch'i vegnia duvrà armas chemicas.
Germania sclauda attatgas sin la Siria
La chanzeliera tudestga, Angela Merkel ha entant ditg che la Germania na vegnissia betg a sa participar ad in culp militar cunter la Siria. Dentant vesian e beneventian els tuttas stentas per metter in segn ch'il diever d'armas chemicas na saja betg acceptabel.
RR novitads 15:00